Haaie stel skrumskakel Schreuder vry | Netwerk24
Haaie stel skrumskakel Schreuder vry
Deur Hendrik Cronjé 07 Junie 2020 00:02
Sy kontrak sou einde vanjaar verstryk, maar die Haaie en Schreuder het ooreengekom dat hy nou 'n uitbetaling ontvang wat hom kans gee om elders 'n heenkome te vind.
Die spelers self het hom verlede jaar as hul Super-kaptein gekies nadat hy ook die Durbaniete aangevoer het in 2018 se Curriebekereindstryd op Nuweland, toe die Haaie die WP met 17-12 geklop het.
Die prentjie het egter die afgelope tyd verander met skrumskakels soos Sanele Nohamba en Jaden Hendrikse wat sterk op die voorgrond getree het.
In hul teenwoordigheid sou Schreuder vorentoe min speelkans in Durban kry.
Die 30-jarige Schreuder, wat in 2017 in een Springbok-toets gespeel het, speel al van 2017 vir die Haaie nadat hy hom van die Southern Kings by hulle aangesluit het.